CELEX: 32019R0462
Language: et
Date: 2019-01-30 00:00:00
Title: Komisjoni delegeeritud määrus (EL) 2019/462, 30. jaanuar 2019, millega muudetakse delegeeritud määrust (EL) 2017/1799 seoses Inglise Pangale Euroopa Parlamendi ja nõukogu määruse (EL) nr 600/2014 kohastest kauplemiseelse ja -järgse läbipaistvuse nõuetest erandi tegemisega (EMPs kohaldatav tekst)

22.3.2019   
               
               
                  ET
               
               
                  Euroopa Liidu Teataja
               
               
                  L 80/13
               
            
         KOMISJONI DELEGEERITUD MÄÄRUS (EL) 2019/462,
         30. jaanuar 2019,
         millega muudetakse delegeeritud määrust (EL) 2017/1799 seoses Inglise Pangale Euroopa Parlamendi ja nõukogu määruse (EL) nr 600/2014 kohastest kauplemiseelse ja -järgse läbipaistvuse nõuetest erandi tegemisega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. mai 2014. aasta määrust (EL) nr 600/2014 finantsinstrumentide turgude kohta ning millega muudetakse määrust (EL) nr 648/2012, (1) eriti selle artikli 1 lõiget 9,
         ning arvestades järgmist:
         
                     (1)
                  
                  
                     Selliste tehingute suhtes, mille vastaspooled on Euroopa Keskpankade Süsteemi (EKPS) liikmed, kohaldatakse vastavalt määruse (EL) nr 600/2014 artikli 1 lõikele 6 erandit kauplemise läbipaistvuse nõuetest, kui kõnealuste tehingute eesmärk on viia ellu raha-, valuuta- või finantsstabiilsuspoliitikat.
                  
               
                     (2)
                  
                  
                     Sellist erandit määruse (EL) nr 600/2014 kohaldamisalast võib kõnealuse määruse artikli 1 lõike 9 kohaselt laiendada nii kolmandate riikide keskpankadele kui ka Rahvusvaheliste Arvelduste Pangale.
                  
               
                     (3)
                  
                  
                     Komisjoni delegeeritud määruses (EL) 2017/1799 (2) sätestatud loetelu kolmandate riikide keskpankadest, kelle suhtes kohaldatakse erandit, tuleks ajakohastada, sealhulgas vajaduse korral laiendada määruse (EL) nr 600/2014 artikli 1 lõikes 6 sätestatud erandit muudele kolmandate riikide keskpankadele.
                  
               
                     (4)
                  
                  
                     29. märtsil 2017 esitas Ühendkuningriik Euroopa Liidu lepingu artikli 50 kohase teate oma kavatsuse kohta EList välja astuda. Aluslepingute kohaldamine Ühendkuningriigi suhtes lõpeb väljaastumislepingu jõustumise kuupäeval või lepingu puudumise korral kaks aastat pärast teate esitamist, kui Euroopa Ülemkogu ei otsusta kokkuleppel Ühendkuningriigiga ühehäälselt seda perioodi pikendada.
                  
               
                     (5)
                  
                  
                     Läbirääkijate vahel kokku lepitud väljaastumislepinguga nähakse ette kord liidu õiguse sätete kohaldamiseks Ühendkuningriigi suhtes ja Ühendkuningriigis ka pärast kuupäeva, mil lõpeb aluslepingute kohaldamine Ühendkuningriigi suhtes ja Ühendkuningriigis. Kui nimetatud leping jõustub, kohaldatakse määrust (EL) nr 600/2014, sealhulgas kõnealuse määruse artikli 1 lõikega 6 ette nähtud erandit Ühendkuningriigi suhtes ja Ühendkuningriigis üleminekuperioodil vastavalt kõnealusele lepingule ning kohaldamine lõpeb üleminekuperioodi lõppedes.
                  
               
                     (6)
                  
                  
                     Erisätete puudumise korral tooks Ühendkuningriigi väljaastumine liidust kaasa selle, et Inglise Pank ei saa enam kehtivast erandist kasu, välja arvatud juhul, kui Inglise Pank on lisatud selliste kolmandate riikide keskpankade loetellu, kelle suhtes kohaldatakse erandit.
                  
               
                     (7)
                  
                  
                     Ühendkuningriigilt saadud teavet arvesse võttes koostas komisjon aruande, milles hinnatakse Inglise Panga rahvusvahelist kohtlemist, ja esitas selle Euroopa Parlamendile ja nõukogule. Kõnealuses aruandes (3) jõuti järeldusele, et on asjakohane teha Ühendkuningriigi keskpangale määruse (EL) nr 600/2014 kohastest kauplemiseelse ja -järgse läbipaistvuse nõuetest erand. Seega tuleks Inglise Pank lisada delegeeritud määruses (EL) 2017/1799 sätestatud selliste keskpankade loetellu, kelle suhtes kohaldatakse erandit.
                  
               
                     (8)
                  
                  
                     Ühendkuningriigi ametiasutused on kinnitanud EKPSi liikmete staatust, õigusi ja kohustusi, sealhulgas oma kavatsust teha määruse (EL) nr 600/2014 artikli 1 lõikes 6 sätestatuga sarnane erand EKPSi liikmetele, kes viivad ellu raha-, valuuta- ja finantsstabiilsuspoliitikat.
                  
               
                     (9)
                  
                  
                     Seepärast tuleks delegeeritud määrust (EL) 2017/1799 vastavalt muuta.
                  
               
                     (10)
                  
                  
                     Komisjon jälgib ka edaspidi korrapäraselt selliste keskpankade ja ametiasutuste õiguslikku kohtlemist, kelle suhtes kohaldatakse erandit kauplemise läbipaistvuse nõuetest, ja kes on sätestatud määruse (EL) 2017/1799 lisa loetelus. Kõnealust loetelu võib ajakohastada, kui nende kolmandate riikide õiguskorras toimub muutusi ja kui ilmneb uusi asjaolusid. Uue hindamise tulemusel võidakse mõned kolmandad riigid jätta välja selliste üksuste loetelust, kelle suhtes kohaldatakse erandit.
                  
               
                     (11)
                  
                  
                     Käesolev määrus peaks jõustuma võimalikult kiiresti ja seda tuleks kohaldada alates päevast, mis järgneb päevale, mil lõpetatakse määruse (EL) nr 600/2014 kohaldamine Ühendkuningriigi suhtes ja Ühendkuningriigis,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määruse (EL) 2017/1799 I lisa asendatakse käesoleva määruse lisa tekstiga.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates päevast, mis järgneb päevale, mil lõpetatakse määruse (EL) nr 600/2014 kohaldamine Ühendkuningriigi suhtes ja Ühendkuningriigis.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. jaanuar 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 173, 12.6.2014, lk 84.
         
            (2)  Komisjoni 12. juuni 2017. aasta delegeeritud määrus (EL) 2017/1799, millega täiendatakse Euroopa Parlamendi ja nõukogu määrust (EL) nr 600/2014 seoses kauplemiseelse ja -järgse läbipaistvuse nõuetest erandi tegemisega teatavate kolmandate riikide keskpankade suhtes tehingute puhul, mille eesmärk on viia ellu raha-, valuuta- ja finantsstabiilsuspoliitikat (ELT L 259, 7.10.2017, lk 11).
         
            (3)  Komisjoni aruanne Euroopa Parlamendile ja nõukogule „Erandi tegemine Ühendkuningriigi keskpangale (Inglise Pank) finantsinstrumentide turgude määruse (MiFIR) alusel“ [COM(2019) 69].
      
      
         
            LISA
            
               
                  
                     „1. LISA
                     
                                 1.
                              
                              
                                 Austraalia:
                                 
                                             —
                                          
                                          
                                             Austraalia Reservpank
                                          
                                       
                           
                                 2.
                              
                              
                                 Brasiilia:
                                 
                                             —
                                          
                                          
                                             Brasiilia Keskpank
                                          
                                       
                           
                                 3.
                              
                              
                                 Kanada:
                                 
                                             —
                                          
                                          
                                             Kanada Pank
                                          
                                       
                           
                                 4.
                              
                              
                                 Hongkongi erihalduspiirkond:
                                 
                                             —
                                          
                                          
                                             Hongkongi rahandusamet
                                          
                                       
                           
                                 5.
                              
                              
                                 India:
                                 
                                             —
                                          
                                          
                                             India Reservpank
                                          
                                       
                           
                                 6.
                              
                              
                                 Jaapan:
                                 
                                             —
                                          
                                          
                                             Jaapani Pank
                                          
                                       
                           
                                 7.
                              
                              
                                 Mehhiko:
                                 
                                             —
                                          
                                          
                                             Mehhiko Pank
                                          
                                       
                           
                                 8.
                              
                              
                                 Korea Vabariik:
                                 
                                             —
                                          
                                          
                                             Korea Pank
                                          
                                       
                           
                                 9.
                              
                              
                                 Singapur:
                                 
                                             —
                                          
                                          
                                             Singapuri rahandusamet
                                          
                                       
                           
                                 10.
                              
                              
                                 Šveits:
                                 
                                             —
                                          
                                          
                                             Šveitsi Keskpank
                                          
                                       
                           
                                 11.
                              
                              
                                 Türgi:
                                 
                                             —
                                          
                                          
                                             Türgi Vabariigi Keskpank
                                          
                                       
                           
                                 12.
                              
                              
                                 Ühendkuningriik:
                                 
                                             —
                                          
                                          
                                             Inglise Pank
                                          
                                       
                           
                                 13.
                              
                              
                                 Ameerika Ühendriigid:
                                 
                                             —
                                          
                                          
                                             Föderaalreservi süsteem
                                          
                                       
                                             —
                                          
                                          
                                             Rahvusvaheliste Arvelduste Pank.
                                          
                                       
                           
               “